  Виталий Пронин Кыкетӥ лыдӟонэн юнматэмын «Удмурт Республикаысь Адямилэсь правооссэ утёнъя уполномоченной сярысь» закон.Кун Кенешлэн 19-тӥ сессияз эскеремын 22 ужпумъёс.Кыкетӥ лыдӟонэн юнматэмын «Удмурт Республикаысь Адямилэсь правооссэ утёнъя уполномоченной сярысь» закон.Со шаерамы быдэсъяське ини 11 ар ӵоже, но туэ тулыс выльдӥськиз талы сӥзем федерал закон - асьмелэсьсэ но соя тупатоно луиз. Табере улосысь уполномоченноез юнматыны яке сое дырызлэсь вазь ужезлэсь мозмытыны уз луы ни, Россиысь уполномоченнойлэсь мылкыдзэ юатэк.«Правительстволэн часэз» таяз радэ сӥземын вал 2013-тӥ-2015-тӥ аръёслы чаклам «Мугорез кыдатон культураез, спортэз но туризмез азинтон сярысь» программалэн быдэсъяськемезлы. Та удысын басьтэм вормонъёс шумпотто: туэ ӝыны ар куспын Удмуртиысь спортсменъёс пӧртэм ӵошатсконъёсын басьтӥзы 173 медаль, со пӧлысь 52-ез - зарни, 59-эз - азвесь, 62-ез - туй. Мугорез кыдатон культурая, спортъя но егитъёсын ужан политикая министр Игорь Краснов ивортэмъя, котькуд муниципал кылдытэтын усьтӥськозы спортъя площадкаос, пуктӥськозы трос объектъёс, кылсярысь, «Готов к труду и обороне» комплекс. Программаез быдэсъянын шуг-секытъёс но вань - спортэн вырисьёслэсь тазалыксэс чакласьёс уг тырмо.Туризмез азинтон сярысь ивортӥз культурая но туризмъя министр Владимир Соловьёв. Туристъёсты ӧтчано ке, аэропортмес но, гостиницаосмес но туала кароно, выльдоно. Депутатъёс ӵектӥзы: гуртъёсысь клубъёсты ӝутоно, Брангуртысь песяйёсты Удмуртиысь туризмлэн пусэз кароно но туристъёслы чаклам интыосъя сайт кылдытоно.Елена Никитина Туспуктэм: Кун Кенеш  